open-index/open-wikipedia-markdown huggingface dataset:
Gong Runbo

**Gong Runbo** (); (6. heinäkuuta 1973 – 31. joulukuuta 2006) oli sarjamurhaaja ja pedofiili, joka murhasi kuusi lasta Heilongjiangin maakunnassa Kiinassa tehtyään heille seksuaalista väkivaltaa. Uhrit olivat 9–16-vuotiaita. Gong vei surmaamansa lapset kadulta ja Internet-kahvilasta vuokra-asunnolleen Jiamusissa maaliskuun 2005 ja helmikuun 2006 välisenä aikana. Lisäksi hän hyväksikäytti viittä muuta 12–13-vuotiasta lasta.

Gong tuli pidätetyksi 28. helmikuuta 2006. Kiinnisaamiseen johti hänen asunnostaan paenneen pojan poliisille tekemä ilmoitus. Gong tavoitettiin nettikahvilasta, ja hänen kotoaan löydettiin mätäneviä ruumiita sekä lasten vaatteita. Hän myönsi syyllisyytensä ja sai kuolemantuomion. 33-vuotias Gong teloitettiin ampumalla 31. joulukuuta 2006.

Gong oli jo ennen murhia syyllistynyt raiskaukseen ja ollut vankeudessa kahdeksan vuotta lokakuusta 1996 alkaen.

## Lähteet
Vilkaviškisin kunnallispiiri

**Vilkaviškisin kunnallispiiri** () on yksi Liettuan kuudestakymmenestä kunnallispiiristä, joka sijaitsee Marijampolėn läänissä. Vuonna 2008 kunnan väkiluku oli 47 978. 

## Asutuskeskukset
### Kaupungit
*Vilkaviškis (hallinnollinen keskus)
*Kybartai
*Virbalis

### Kauppalat
*Pilviškiai
*Pajevonys
*Vištytis

### Kylät
*Stotis
*Paežeriai
*Giedriai
*Dvarnieji

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Prima Donna (kappale)

**Prima Donna** on Uriah Heep -yhtyeen kappale sekä single vuodelta 1975. Se julkaistiin albumilla *[[Return to Fantasy]]*. Kappaleen kirjoittajaksi on merkitty kaikki yhtyeen tuolloiset jäsenet, paitsi basisti John Wetton. ”Prima Donna” on Uriah Heepille erikoinen siitä syystä, että siinä kuullaan saksofonia.

Singlen b-puoli oli kosketinsoittaja-kitaristi Ken Hensleyn tekemä kappale ”Shout It Out”, joka ei kuulu yhtyeen millekään studioalbumille. Se on kuitenkin sisältynyt bonuskappaleena *Return to Fantasyn* myöhemmille CD-versioille.

## Kappaleet singlellä
**A-puoli**
#
**B-puoli**
#

*

## Lähteet
Englanninpesukarhukoira

**Englanninpesukarhukoira** (*English Coonhound*) on nimestään huolimatta yhdysvaltalainen koirarotu, joka tunnetaan toisinaan *punatäplikkäänä [[Pesukarhukoira (koirarotu)|pesukarhukoirana]]* (*Redtick Coonhound*). Yleensä sitä kasvatetaan kotimaansa eteläosissa.

## Ulkonäkö
Englanninpesukarhukoira kuuluu yhdysvaltalaiseen coonhound-tyyppiin.

### Väritys
Toisin kuin muilla coonhoundeilla eli pesukarhukoirilla, tällä rodulla sallitaan vaihteleva väritys. Se voi olla punatäplikäs, sinitäplikäs, kolmivärinen tai kolmivärinen täplikäs. Punaiset merkit ovat kuitenkin dominoivat ja sen vuoksi *redtick* on sille yleinen nimitys. Värivariaatiot ovat yleisiä jopa saman pentueen yksilöiden välillä, mikä osoittaa populaation geneettisen perimän olevan monipuolinen.

## Luonne ja käyttäytyminen
Englanninpesukarhukoira on vahvatahtoinen, ellei jopa omapäinen ja vaatii enemmän kärsivällisyyttä koulutuksessa kuin toiset rodut. Nuorena se on normaalisti äärimmäisen aktiivinen, leikkisä ja huomionhakuinen ja kaipaa paljon liikuntaa. Se asettuu herkeämättömästi joka paikkaan eikä se siksi sovi ihmisille jotka eivät halua koiria sohvilleen ja sänkyihinsä. Jotkut uskovat että värin sallitun vaihtelevuuden vuoksi kasvattajat ovat kyenneet keskittymään paremmin älykkyyden ja metsästysominaisuuksien kaltaisten piirteiden jalostamiseen. Kuten kaikki pesukarhukoirat, myös tämä rotu on yleensä hyväluonteinen ja erittäin sosiaalinen. Vauhkoontuneisuus ja aggressiivisuus luokitellaan United Kennel Clubin rotumääritelmän mukaan virheiksi. 

Englanninpesukarhukoirasta saa erinomaisen perhekoiran, koska se on jalostettu metsästyskäyttöön miellyttävää, muiden kanssa toimeen tulevaa luonnetta ajueessa edellyttäen. Se on myös sopiva vahtikoira, koska se on äärimmäisen äänekäs: melodisista pitkittyneistä ulvauksista aina lyhyisiin, räjähdysmäisiin haukkuihin.

## Alkuperä
Rotu on kotoisin Kaakkois-Yhdysvalloista, jossa se kehitettiin amerikankettukoirasta, englanninkettukoirasta, eurooppalaisista metsästyskoirista ja paikallisista alkuperäiskoirista, jotka jäljestivät ja ajoivat puuhun erilaisia eläimiä. Se rekisteröitiin alun perin englantilaiseksi kettu- ja pesukarhukoiraksi (*English Fox and Coonhound*) ennen kuin kuusi pesukarhukoiraa erotettiin omaksi ryhmäkseen. United Kennel Club erotti 1940-luvulla sinisen pesukarhukoiran ja walkerinpesukarhukoiran toisistaan, mitä seurasi myös englanninpesukarhukoiran luokittelu.

Rotu kuuluu yhdysvaltalaisiin ns. "puuhun ajaviin koiriin" (*treeing dogs*). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Englanninpesukarhukoira ajaa puuhun erityisesti pesukarhua, ja sitä käytetään puuhun ajamisen lisäksi usein myös jäljestykseen. Se myös osallistuu kilpailuihin jotka tunnetaan "yömetsästyksenä", joista suurimmat ovat *English Days* ja *Southern English Days*. Molemmissa on myös näyttelykilpailuja ja vesikokeita.

## Katso myös
*Pesukarhukoira

## Lähteet
Sandberg

**Sandberg** on muun muassa seuraavien henkilöiden sukunimi:

* Alfred Sandberg (1894–1973), suomalainen jääkäriluutnantti
* Algot Sandberg (1865–1922), ruotsalainen näyttelijä, toimittaja ja kirjailija
* Andrei Sandberg (s. 1970), suomalainen näyttelijä
* Antti Sandberg, myöhemmin Sarkaranta (1894–1956), suomalainen jääkärikapteeni
* Armid Sandberg (1876–1927), suomalainen taidemaalari
* Börje Sandberg (1906–1955), suomalainen filosofian maisteri, Suomen Matkojen toimitusjohtaja ja matkailukirjojen tekijä
* David Sandberg (s. 1986), ruotsalainen elokuvantekijä ja näyttelijä
* David F. Sandberg (s. 1981), ruotsalainen elokuvaohjaaja
* Eric Sandberg (1884–1966), ruotsalainen kilpapurjehtija
* Espen Sandberg (s. 1971), norjalainen elokuvaohjaaja
* Filip Sandberg (s. 1994), ruotsalainen jääkiekkoilija
* Gösta Sandberg (1932–2006), ruotsalainen jalkapalloilija ja valmentaja
* Heikki Sandberg (1834–1908), maallikkosaarnaaja
* Hugo Richard Sandberg (1849–1930), suomalainen metsänhoitaja ja valtiopäivämies
* Iines Laitinen-Sandberg (1903–1996), suomalainen lausuntataiteilija, opettaja ja järjestöjohtaja
* Inger Sandberg (1930–2023), ruotsalainen lastenkirjailija
* Johan Gustaf Sandberg (1782–1854), ruotsalainen taidemaalari
* Juha Sandberg (1977–2024), suomalainen kunnallispoliitikko
* Kaj Sandberg (s. 1965), suomalainen antiikin tutkija
* Karl C. Sandberg (1931–2000), yhdysvaltalainen kielitieteilijä ja professori
* Kristian Sandberg, saksalainen ItaloBrothers-yhtyeen sanoittaja ja säveltäjä
* Martin Karl Sandberg (Max Martin, s. 1971), ruotsalainen musiikin tuottaja ja lauluntekijä
* Mikael Sandberg (s. 1991), suomalainen koripalloilija
* Mikael Sandberg (s. 1973), ruotsalais-yhdysvaltalainen jääpalloilija
* Oscar Sandberg (1870–1926), ruotsalainen kuoronjohtaja, kirkkomuusikko ja säveltäjä
* Per Sandberg (s. 1960), norjalainen poliitikko ja ministeri
* Päivi Leino-Sandberg (s. 1976), suomalainen valtiotieteilijä ja eurooppaoikeuden professori
* Sheryl Sandberg (s. 1969), yhdysvaltalainen teknologia-alan johtaja, aktiivi ja kirjailija
* Steve Sem-Sandberg (s. 1958), ruotsalainen kirjailija
* Sven-Olof Sandberg (1906–1975), ruotsalainen säveltäjä ja tekstinkirjoittaja
* Tiina Sandberg (s. 1974), suomalainen kommunistipoliitikko
* Tim Sandberg (s. 1990), ruotsinsuomalainen jääkiekkomaalivahti
* Timo Sandberg (s. 1946), suomalainen kirjailija
* Tom Sandberg (s. 1955), norjalainen yhdistetyn hiihtäjä.
Gerry Weber Open

**Gerry Weber Open** on Saksan Nordrhein-Westfalenin Hallessa järjestettävä miesten tennisturnaus. Vuodesta 1993 lähtien kesäkuussa järjestetty turnaus pelataan ulkona ruohokentillä ja se on kokoluokaltaan ATP World Tour 500 -turnaus.

## Tulokset
### Kaksinpeli

### Nelinpeli

## Lähteet
* 

## Aiheesta muualla

* Viralliset sivut
L4

**L4** tai **L-4** voi tarkoittaa jotain seuraavista:
* Lääkintäesimies
* L4, käyttöjärjestelmän ydin
* neljäs Lagrangen piste
* välimuistin taso
* neljäsylinterinen rivimoottori
* Haploryhmä L4 (mtDNA)

## Kulkuneuvoja
* SP&S Class L-4, vuoden 1884 höyryveturiluokka
* USS L-4 (SS-43), vuoden 1915 yhdysvaltalainen L-luokan sukellusvene
* HMS L4, vuoden 1918 brittiläinen L-luokan sukellusvene
Kari Rosenberg

**Kari Rosenberg** (s. 20. joulukuuta 1967 Forssa) on suomalainen entinen jääkiekkomaalivahti. Hän edusti SM-liigaurallaan TPS:ää, Ässiä ja HPK:ta.
## Ura
Rosenberg oli Forssan Palloseuran kasvatti. Hän pelasi jo 15-vuotiaana ensimmäiset I-divisioonaottelunsa kaudella 1983–1984, jolloin Rosenberg torjui kolmessa ottelussa. Kaudella 1984–1985 hän torjui 14 ottelussa ja siirtyi seuraavaksi kaudeksi Turun Palloseuran A-nuoriin. Rosenberg pelasi kaudella 1986–1987 kolme ottelua TPS:n SM-liigajoukkueessa. Hän nousi joukkueen ykkösmaalivahdiksi kaudella 1987–1988.

Kaudeksi 1988–1989 Rosenberg siirtyi Ässien maalinsuulle. Hän pelasi kauden aikana 21 ottelua, mutta jäi niukasti kakkosmaalivahdiksi Antti Eskeliselle, joka torjui 29 ottelussa. Ässien kausi päättyi putoamiseen I-divisioonaan keväällä 1989. Rosenberg oli kaudella 1989–1990 Ässien ykkösmaalivahti ja hän torjui kauden aikana kaksi nollapeliä. Hänet valittiin I-divisioonan toiseen tähdistökentälliseen. Keväällä 1990 Ässät nousivat takaisin SM-liigaan. Rosenberg toimi kauden 1990–1991 Ässien ykkösmaalivahtina, mutta hän putosi kakkosmaalivahdiksi kaudella 1991–1992, kun Kari Takko palasi NHL-reissultaan Ässien ykkösmaalivahdiksi. Rosenberg aloitti kauden 1992–1993 I-divisioonassa toimien Kalajoen Junkkareiden ykkösmaalivahtina. Hän kuitenkin palasi kesken kauden Ässien kakkosmaalivahdiksi.

Rosenberg pelasi vuodet 1993–1996 HPK:ssa. Hän pelasi lähinnä joukkueen ykkösmaalivahtina ja kaudella 1993–1994 Rosenberg torjui kaikissa pukemissaan 40 ottelussaan. Hänen kahdella ensimmäisellä kaudellaan HPK ei noussut pudotuspeleihin ja Rosenbergin kolmannella kaudella 1995–1996 Mika Pietilä nousi hänen ohitseen joukkueen ykkösmaalivahdiksi. HPK tuli keväällä 1996 neljänneksi hävitessään pronssiottelussa Rauman Lukolle 2-1. Rosenberg sai torjua kahdessa playoff-ottelussa. Vuodet 1996–1998 hän torjui ESC Moskitos Essenin riveissä, Saksan toiseksi korkeimmalla sarjatasolla 2. Bundesligassa. Rosenberg palasi kaudeksi 1998–1999 HPK:hon, jossa hän toimi kakkosmaalivahtina Pasi Nurmiselle. Rosenberg kuitenkin palasi loppukaudesta Saksaan ja siirtyi torjumaan DEL-joukkue Berlin Capitalsiin. Hänen ammattilaisuransa päättyi kevääseen 1999.

Ammattilaisuransa jälkeen Rosenberg siirtyi kaudeksi 1999–2000 III-divisioonajoukkue Someron Pallon maalinsuulle. Hän torjui joukkueen II-divisioonaan keväällä 2000. Rosenberg on sittemmin pelannut vielä maalivahtina ja kuulunut joukkueen valmennustiimiin.
## Maajoukkue

Rosenberg voitti alle 20-vuotiaiden maailmanmestaruuden vuonna 1987. Hän toimi kakkosmaalivahtina Markus Kettererille, mutta pääsi itse pelaamaan neljässä ottelussa.
## Lähteet
*
*
*
### Viitteet
Ilpo Talvio

**Ilpo Talvio** (s. 15. syyskuuta 1961 Lahti) on entinen suomalainen jalkapalloilija.

Vasenpana laitapuolustajana ja keskikenttäpelaajana pelannut Talvio edusti urallaan Lahden Reipasta 1978–1981, FC Kuusysiä  1982–1984 ja Tampereen Ilvestä 1985–1991. Hän voitti Kuusysissä Suomen mestaruuden 1982 ja 1984 sekä Suomen Cupin Kuusysissä 1983 ja Ilveksessä 1990. Lisäksi hän voitti SM-hopeaa Ilveksessä 1985. Kaikkiaan Talvio pelasi 12 kauden aikana 230 pääsarjatason ottelua, joissa hän teki 15 maalia.

Talvio pelasi maajoukkueessa kaksi maaottelua vuonna 1983.

## Lähteet
Ossi Vilppunen

**Ossi Juhani Vilppunen** (10. maaliskuuta 1936 Lahti – 9. tammikuuta 2011 Lahti) oli suomalainen jalkapalloilija.

Laitahyökkääjänä pelannut Vilppunen edusti urallaan muun muassa Lahden Pallo-Miehiä 1956–1960 ja Lahden Reipasta 1961. Mestaruussarjatasolla hän pelasi vain yhden kauden, jonka aikana hänelle kertyi neljä ottelua ja yksi maali. Vilppunen pelasi Suomen maajoukkueessa yhden maaottelun vuonna 1957.

Vilppunen aloitti jalkapallon 16-vuotiaana Ruotsissa Västeråsissa ja muutti vuonna 1954 Lahteen ja LPM:iin. Hän joutui lopettamaan pelaamisen vuonna 1960 sairastumisen takia. Vilppunen toimi sen jälkeen valmentajana Upossa ja Lahti-69:ssä. Viime mainitussa seurassa hän toimi myös johtokunnassa. Ammatiltaan Vilppunen oli osastopäällikkö.

Vilppunen kuoli vuonna 2011 ja hänet on haudattu Lahdessa Levon hautausmaalle.

## Lähteet
Hispano-Suiza

**Hispano-Suiza** oli espanjalainen luksusautovalmistaja. Yritys perustettiin Barcelonassa 1904. Nykyään se on osa ranskalaista SAFRAN Groupia.

## Historia
Vuonna 1898 espanjalainen Emilio de la Cuadra aloitti autojen valmistuksen Barcelonassa nimellä **La Cuadra**. Pariisissa de la Cuadra tapasi sveitsiläisen insinöörin Marc Birkigtin ja palkkasi tämän työskentelemään yrityksessä Espanjassa. Birkigt suunnitteli La Cuadran ensimmäiset kaasumoottorit.
Vuonna 1902 yrityksen omistus vaihtui, ja nimeksi tuli **Fábrica Hispano-Suiza de Automóviles** ("Espanjalais-sveitsiläinen autotehdas"). Tämä yritys meni konkurssiin joulukuussa 1903.

Hispano-Suiza herätettiin henkiin vuonna 1904, nimellä **La Hispano-Suiza Fábrica de Automóviles**. Puolentoista vuoden aikana yritys esitteli neljä uutta moottoria : 3,8- ja 7,4-litraiset nelisylinteriset moottorit sekä ison kuusisylinterisen moottorin.

Geneven autonäyttelyssä 2010 nähtiin uusi Hispano-Suiza, jossa oli 750-hevosvoimainen Audin V8-moottori.

## Kuvagalleria

File:1912 Hispano-Suiza Alphonso XIII.JPG|1912 Hispano Suiza model Alfonso XIII.
File:Hispano Suiza T49 cabriolet 1929.jpg|1924 Hispano-Suiza T49. 
File:Hispano-Suiza 1924 H6B Million-Guiet Dual-Cowl Phæton.jpg|1924 Hispano-Suiza H6B Million-Guiet Dual-Cowl Phæton.
File:Hispano Suiza J 12 (1934), Paris Motor Show 2018, IMG 0329.jpg|Hispano Suiza J12.
File:Hispano Suiza K6.jpg|Hispano-Suiza K6.
File:Hispano 1936 Pourtout.jpg|1936 Hispano Suiza Pourtout.
File:Hispano E-30 -Aeronautica Naval H-5.jpg|1930 Hispano Suiza E-30


## Katso myös
* Hispano Aviación

## Lähteet

## Aiheesta muualla
Leonid Sedov

**Leonid Ivanovitš Sedov** (14. marraskuuta 1907 Rostov, Venäjä – 5. syyskuuta 1999) oli johtava neuvostoliittolainen fyysikko. Hän oli Moskovan yliopiston hydrodynamiikan professori, Neuvostoliiton tiedeakatemian jäsen ja Ranskan tiedeakatemian ulkomainen jäsen.

Sedov laati toisen maailmansodan aikana niin sanotun Sedovin samankaltaisuusratkaisun. Hän oli Neuvostoliiton avaruusohjelman ensimmäinen puheenjohtaja ja julkaisi tiedon ohjelmasta 1955. Hän oli Kansainvälisen avaruuslentoyhdistyksen (*International Astronautical Federation*, IAF) puheenjohtaja 1959–1961. Viime aikoihin asti on luultu, että Sedov oli Sputnik-hankkeen merkittävin taustavoima.

## Lähteet

* Viite vuoden 1955 ilmoitukseen

## Julkaisut
* Sedov, L. I. 1959 Similarity and Dimensional Methods in Mechanics, 4th edn. Academic.
* Sedov, L. I., "Propagation of strong shock waves," Journal of Applied Mathematics and Mechanics, Vol. 10, s. 241-250 (1946).
Kate French

**Kate French** (s. 1984 Flemington, New Jersey, Yhdysvallat) on yhdysvaltalainen näyttelijä ja malli.

## Ura
Kate French toimi nuorena mallina, mutta alkoi sittemmin luoda uraa näyttelijänä. Hän sai ensimmäisen elokuvaroolinsa elokuvasta *[[Accepted]]* vuonna 2006. Samana vuonna hän sai pääroolin televisiosarjasta *Wicked Wicked Wicked*.  Sarja kuitenkin lopetettiin vuonna 2007. Frech esitti näyttelijä Niki Stevensiä sarjassa *[[L-koodi]]* vuosina 2008–2009. Hän on vieraillut myös mm. sarjoissa *[[Tunteet pelissä]]*, **' ja ''[[Gossip Girl]]''.

==Yksityiselämä==
Kate Frenchin vanhemmat Joan ja Rob French ovat työskennelleet malleina. Hänen isäpuolensa on muotivalokuvaaja.French kasvoi [[Long Island]]illa kolmen sisaruksensa kanssa. Nykyään hän asuu West Hollywoodissa. French on opiskellut [[Kalifornian yliopisto]]ssa. Hän harrastaa mm. kirjoittamista, surfailua ja lenkkeilyä koiran kanssa. 

==Filmografia==
===Elokuvat===
*''[[Accepted]]'' (2006) - Glen's Party Girl
*''[[Annetaan palaa!]]'' (''Fired Up!'', 2009) - Cute Captain 
*''Sutures'' (2009) - Shannon 
*''K Citizen'' (2009) - Mandy
*''Language of a Broken Heart'' (2010) - Emma
*''Girltrash: All Night Long'' (2010) - Sid

===Televisio===
*''Wicked Wicked Games'' (2006–2007) -  Brooke Crawford (50 jaksoa)
*''South of Nowhere'' (2007–2008) - Sasha Miller (5 jaksoa)
*''[[L-koodi]]'' (2008-2009) - Niki Stevens (15 jaksoa)
*''[[Gossip Girl]]'' (2009) - Elle (2 jaksoa)
***' (2009) - Rita (1 jakso)
**Beyond the Break* (2009) - Riley Westlake (4 jaksoa)

## Lähteet

## Aiheesta muualla
*
Milan Indoor

**Milan Indoor** (tunnetaan myös nimillä *WCT Milan*, *the Cuore Tennis Cup*, *the Fila Trophy*, *the Stella Artois Indoor*, *the Muratti Time Indoors*, *the Italian Indoors*, *the Guardian Direct Cup*, *the AXA Cup*, *the Breil Milano Indoors*, *the ATP Indesit Milano Indoors* ja *the Internazionali di Lombardia*) oli Milanossa, Italiassa järjestettävä miesten tennisturnaus. Turnaus järjestettiin ensimmäisen kerran vuonna 1978 ja viimeisen kerran vuonna 2005. Turnaus järjestettiin Milanossa vuosina 1978-1997, Lontoossa 1998-2000 ja uudestaan Milanossa 2001-2005.

## Tulokset
### Kaksinpeli

### Nelinpelit
Jeesiö

**Jeesiö** on Sodankylän kunnassa sijaitseva kylä. Kapean Jeesiöjoen molemmin puolin sijaitseva Jeesiö sijaitsee 30 kilometriä Sodankylästä Kittilän suuntaan. Kylä sijaitsee Kuoninkivaaran rinteillä jättäen joen ja rakennusten väliin avoimen kauniit rinnepellot. Kylän yhteisiä asioita hoitaa Jeesiön Kyläseura ry ja Jeesiön väkiluku on 167.

## Aiheesta muualla
* 
*
Berenike III

**Berenike III** (120 eaa. – 80 eaa.), joskus kutsuttu myös nimellä **Kleopatra Berenike**, oli Egyptin kuningatar. Berenike III:n isä oli faarao Ptolemaios IX ja äiti joko Kleopatra Selene I tai Kleopatra IV. 

Ptolemaios IX syrjäytettiin 107 eaa. ja Berenike jäi Egyptiin. 101 eaa. Berenike meni naimisiin setänsä Ptolemaios X:n kanssa. He hallitsivat yhdessä vuoteen 89-88 eaa. asti, jolloin vastaavasti Ptolemaios X syrjäytettiin. He pakenivat Syyriaan, jossa Ptolemaios X kuoli seuraavana vuonna. Berenike palasi Egyptiin ja hallitsi yhdessä uudelleen valtaannousseen isänsä kanssa. 

Ptolemaios IX kuoli vuonna 80 eaa. ja Berenike hallitsi yksin. Hän oli ensimmäinen yksin hallitseva nainen Egyptissä 1&nbsp;100 vuoteen, häntä oli edeltänyt kuningatar Tausret 1185 eaa. Muutaman kuukauden kuluttua Sulla lähetti Ptolemaios XI:n Egyptiin avioitumaan Bereniken kanssa. Avioliitto ei ollut suosittu kansankaan keskuudessa. Aviomies murhautti Bereniken 19 päivää myöhemmin. Tämä sai aikaan kansannousun, jossa kuningas tapettiin. 
## Lähteet
*
Paperimiehen tytär

**Paperimiehen tytär** on Hanna Pakarisen 20. lokakuuta 2010 julkaistu viides albumi. Edellisistä albumeista poiketen albumi on suomenkielinen. Pakarinen on ollut sanoittamassa ja säveltämässä albumin kappaleita yhdessä Teleks-yhtyeessäkin toimivan tuottaja Markus Koskisen kanssa.

Albumin ensimmäisenä singlenä julkaistiin albumin nimikappale ”Paperimiehen tytär”. Se sai ensisoittonsa Radio Novan Aamunradiossa 16. elokuuta 2010 ja samana päivänä single löytyi Pakarisen kotisivuilta ja MySpacesta. Digitaalisesti single julkaistiin 30. elokuuta 2010. Toinen single ”Se yksi ainoa” julkaistiin marraskuussa. Kappaleesta julkaistiin myös musiikkivideo. Kolmantena singlenä julkaistiin maaliskuussa 2011 kappale ”Miehet”, joka sai myös musiikkvideon.

Albumi ylsi Suomen virallisen listan sijalle 11.
## Kappaleet
# 
# 
# 
# 
# 
# 
# 
# 
# 
# 
# 

## Arviot
* Rumba: 
* Keskisuomalainen: *neutraali*

## Lähteet
Kevin De Weert

**Kevin De Weert** (27. toukokuuta 1982 Duffel, Belgia) on belgialainen kilpapyöräilijä.  Hän aloitti ammattilaisuransa vuonna 2003 Rabobankin joukkueessa. Hän edusti Quick Step -tallia 2005–2006, Cofidista 2007–2008, uudelleen Quick Stepiä 2009–2011, Omega Pharma-Quick Stepiä 2012–2014 ja viimeisenä ammattilaisvuonnaan 2015 Team LottoNL-Jumbo -joukkuetta.

Pyöräilyn De Weert aloitti vakavissaan vuonna 1998 ja samana vuonna hän voitti Belgian nuorten aloittelijoiden mestaruuden. 

De Weert sijoittui 20:nneksi Espanjan ympäriajossa 2009. Hän osallistui vuonna 2010 Ranskan ympäriajoon sijoittuen kokonaiskilpailussa 16:nneksi. Saman vuoden Espanjan ympäriajossa hän oli 16. etapilla kolmas. Ranskan ympäriajossa 2011 hän sijoittui 12:nneksi. Espanjan ympäriajossa 2012 hän oli 20. etapilla kolmas.

## Lähteet
Levente Szuper

**Levente Szuper** (s. 11. kesäkuuta 1980 Budapest) on unkarilainen uransa lopettanut jääkiekkomaalivahti. Szuper on ensimmäinen unkarilainen jääkiekkoilija, joka on varattu NHL-joukkueeseen. Hänet varasi Calgary Flames, ja hän pääsi jopa joukkueen vaihtopenkille 12 ottelun ajaksi. Odotettua NHL-debytointia ei kuitenkaan tapahtunut. Szuper voitti urallaan muun muassa Calder Cupin ja Saksan mestaruuden Hannover Scorpionsin riveissä kauden 2009–2010 päätteeksi. Vuodesta 2010 lähtien hän on toiminut myös maalivahtivalmentajana. Kaudeksi 2010–2011 hän siirtyi CHL-liigan Arizona Sundogsiin. Tammikuussa 2012 Szuper siirtyi Sundogsista Kazakstanin mestaruussarjaan Aristan Temirtauhun jossa päätti uransa.

## Maajoukkue
Szuper on pelannut Unkarin maajoukkueessa vuodesta 1998 lähtien ja oli vuoden 2009 MM-kisoissa Unkarin joukkueen ykkösmaalivahti. Vuoden 2010 1. divisioonan MM-kisoihin Ljubljanaan Szuper ei kuitenkaan päässyt, sillä hän oli pelaamassa finaalipelejä omassa seurajoukkueessaan Hannover Scorpionsissa. Kisoissa torjustavastuun ottivat loistavasti suoriutuneet Zoltán Hetényi ja Miklós Rajna. Vaikka Szuper oli jo käytännössä lopettanut uransa, hänet valittiin kuitenkin vielä Unkarin maajoukkueeseen vuoden 2013 1. divisioonan MM-kisoihin. Szuper pelasi turnauksessa kolme ottelua keskiarvolla 1.67 torjuntaprosentin ollessa 94.2

## Peliuran jälkeen
Kaudella 2013-2014 Szuper toimi Vasas Budapestin naisten joukkueen General Managerina. Kauden 2017 alusta hän on toiminut seuran teknisenä johtajana.

## Lähteet
*
Mestis-kausi 2010–2011

**Kausi 2010–2011** oli jääkiekon Mestiksen 11. kausi. Mestiksestä putosi edelliskauden lopuksi Suomi-sarjaan RoKi ja Mestikseen nousi oululainen Kiekko-Laser. Hallitsevana mestarina kauteen lähti Jokipojat.

Mestaruuden voitti Vaasan Sport, joka voitti finaaleissa Jukurit. Sportilla oli mahdollisuus nousta SM-liigaan voittamalla SM-liigassa viimeiseksi jääneen Pelicansin liigakarsinnassa sekä lunastamalla tältä "liigalisenssi". Sport kuitenkin hävisi otteluvoitoin 4–0, eikä noussut SM-liigaan. 

## Joukkueet 2010–2011

## Runkosarja
Runkosarjassa pelattiin 12 joukkueen nelinkertainen sarja, yhteensä 44 ottelua, ja lisäksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Uutuutena kauteen tuli neljä kolmen joukkueen välisarjaa, joissa pelattiin kahta muuta saman välisarjan joukkuetta vastaan kerran kotona ja kerran vieraissa eli yhteensä neljä ottelua. Kauden ottelumäärä nousi näin 49:ään. Välisarjojen jaot olivat:

* Hokki, Kiekko-Laser ja Sport
* Jokipojat, Jukurit ja SaPKo
* D Team, HeKi ja KooKoo
* Kiekko-Vantaa, LeKi ja TuTo.

Lisäksi 10. ja 11. joulukuuta 2010 pelattiin ns. revanssiviikonloppu. Tällöin kuusi otteluparia kohtasivat toisensa perättäisinä päivinä vuorovieraissa. Otteluparit olivat:

* D Team ja Kiekko-Laser
* LeKi ja HeKi
* Hokki ja SaPKo
* Jokipojat ja Jukurit
* Kiekko-Vantaa ja Sport
* KooKoo ja TuTo.

Runkosarjan kahdeksan parasta joukkuetta pääsivät pudotuspeleihin, jotka pelattiin pronssiottelua lukuun ottamatta paras viidestä -järjestelmällä. Finaalit voittanut joukkue kohtasi liigakarsinnoissa SM-liigan viimeiseksi jääneen joukkueen paras seitsemästä -ottelusarjassa. Mestiksen kaksi viimeistä puolestaan pelasivat paras viidestä -pudotuspelisarjan, jonka voittaja säilytti sarjapaikkansa ja häviäjä joutui karsimaan sarjapaikastaan Suomi-sarjan kolmen parhaan joukkueen kanssa. Karsintasarja pelattiin kaksinkertaisena, ja sen voittaja pelasi Mestiksessä kaudella 2011–2012.

Varsinaisella peliajalla saavutetusta voitosta sai kolme pistettä ja hävinnyt joukkue jäi pisteittä. Mikäli ottelu venyi jatkoajalle tai viiden minuutin jatkoajan jälkeen voittomaalikilpailuun, voittaja sai kaksi ja häviäjä yhden pisteen.

### Sarjataulukko

Kahdeksan parasta pudotuspeleihin. Kaksi viimeistä karsintaan.

### Runkosarjan ottelut

Sarjataulukot kertovat kunkin joukkueen pelit kotona-vieraissa ja yhteensä''. Kotijoukkue vasemmalla, vierasjoukkue ylhäällä.

### Pistepörssi

### Maalivahtien torjuntapörssi

## Pudotuspelit

### Puolivälierät (Paras viidestä)

### Välierät (Paras viidestä)

### Loppuottelut (Paras viidestä)

### Pronssiottelu

## Mestiskarsinnat

### Putoamiskarsintaottelut (Paras viidestä)

### Karsintasarja

Hokki säilytti sarjapaikkansa.
#### Ottelut

## Lopulliset sijoitukset

## Lähteet

## Aiheesta muualla
*Mestis.fi, viralliset sivut
*Jatkoaika.com, Suomen suurin jääkiekkosivusto
Spörerin minimi

**Spörerin minimi** oli 90-vuotinen kausi noin vuosina 1460–1550, jolloin auringonpilkut olivat harvinaisia. Oli normaalia kylmempää. Kylmä tuli jo
noin 1420.

Tällöin oli hyvin kylmää, ja niin sanotun pienen jääkauden ensimmäinen jakso, jos siihen halutaan ottaa tämä mukaan. Eri arvioiden mukaan kylmintä oli nimenomaan 1400-luvun keskivaiheen jälkeen.
Monet tutkijat uskovat auringonpilkkujen katoamisen aiheuttaneen ilmaston tilapäisen kylmenemisen, vaikka tarkkaa auringonpilkkujen vaikutustapaa säähän ei tunneta. Erityisen kylmää oli jonkin aikaa vuoden 1450 jälkeen. Spörerin minimiä edeltänyt Wolfin minimi 1280–1350 ei ollut niin syvä. Seuraava Spörerin minimin jälkeinen suuri minimi oli Maunderin minimi.

Spörerin minimi on saanut nimensä saksalaisen tähtitieteilijä Gustav Spörerin mukaan.

## Lähteet
Maunderin minimi

**Maunderin minimi** vuosina 1645–1715 oli kausi, jolloin auringonpilkut olivat hyvin harvinaisia. Tällöin oli menossa kylmä pieni jääkausi. Maunderin minimiä edelsi hieman miedompi, mutta yhtä lailla kylmää tuonut Spörerin minimi. Maunderin minimin jälkeen tuli Daltonin minimi 1790–1830. Nimen kausi sai englantilaiselta astronomilta Edward Walter Maunderilta (1851–1928).
Gabriele Giannantoni

**Gabriele Giannantoni** (30. heinäkuuta 1932 Perugia – 1998 Rooma) oli italialainen filosofi ja poliitikko.

Filosofina Giannantoni tutki erityisesti antiikin filosofiaa. Hän kirjoitti muun muassa esisokraatikoista, Sokrateesta, Aristoteleesta ja epikurolaisuudesta sekä toimitti antiikin filosofian tekstejä. Giannantoni toimi Rooman Sapienza-yliopiston antiikin filosofian historian professorina sekä Italian Consiglio Nazionale delle Ricerchen antiikin ajattelun keskuksen (Centro di Studio del Pensiero Antico) johtajana. 

Poliitikkona Giannantoni toimi Italian kommunistisessa puolueessa ja osallistui muun muassa koulujärjestelmän uudistamiseen.

## Teoksia

* *Cirenaici: raccolta delle fonti antiche : traduzione e studio introduttivo*. Firenze: Sansoni, 1958
* (toim.) *I presocratici : testimonianze e frammenti*. Bari: Laterza, 1969
* *Che cosa ha veramente detto Socrate*. Roma: Ubaldini, 1971
* (toim.) *Opere* / Aristotele. Roma; Bari: Laterza, 1973
* *Il marxismo di Galvano della Volpe*. Roma: Editori riuniti, 1976
* *Le filosofie e le scienze contemporanee*. Torino: Loescher, 1981; uusi painos 1992
* *Le forme classiche*. Torino: Loescher, 1981; uusi painos 1992
* *La razionalità moderna*. Torino: Loescher, 1981
* *La filosofia greca dal 6. al 4. secolo* (Gabriele Giannantoni, Armando Plebe, Pierluigi Domini). Milano: Vallardi; Padova: Piccin, 1983
*  
* *Aristotele teoretico*. Roma: Istituto della enciclopedia italiana, 1993
* *Epicureismo greco e romano : atti del Congresso internazionale*. Napoli: Bibliopolis, 1996
* *Profilo di storia della filosofia*. Torino: Loescher
* *Dialogo socratico e nascita della dialettica nella filosofia di Platone* (julkaistu postuumisti, toim. B. Centrone). Bibliopolis, 2005
Socratis et Socraticorum Reliquiae

**Socratis et Socraticorum Reliquiae** on Gabriele Giannantonin toimittama teos, joka kokoaa yhteen antiikin ajalta säilyneet viittaukset Sokrateehen ja sokraatikkoihin. Giannantoni luettelee yhteensä noin seitsemänkymmentä sokraatikkoa.

Sokraatikoilta säilyneet tekstit ovat luonteeltaan hyvin katkelmallisia, eikä niitä ollut tutkittu yhtä laajalti ennen Giannantonin monumentaalista teosta. Teokseen ei kuitenkaan ole otettu mukaan Platonin ja Ksenofonin teoksia, joita on säilynyt muihin lähteisiin verrattuna paljon.

Teoksen ensimmäinen versio julkaistiin vuonna 1983 nimellä *Socraticorum Reliquiae*. Vuonna 1990 julkaistuun laajennettuun versioon *Socratis et Socraticorum Reliquiae* lisättiin Sokratesta koskeva todistusaineisto sekä Aiskhineelta säilyneet katkelmat.

Teoksen neljä osaa jakautuvat seuraavasti:
* I: Sokrates-todistusaineisto sekä fragmentit, mm. Eukleides, megaralaiset, Faidon, Menedemos
* II: Kyreneläiset, kyynikot, Aiskhines ja muut sokraatikot
* III: Bibliografia ja hakemisto
* IV: Bibliografiset yms. huomautukset

## Lähteet

## Kirjallisuutta

* 
*
Alps Electric Co.

**Alps Electric Co, Ltd** (アルプス電気株式会社) on vuonna 1948 perustettu monikansallinen yhtiö, joka tuottaa elektronisia laitteita, kuten potentiometrejä ja tasohiiriä sekä muita tietokonekomponentteja. Alpsin pääkonttori on Tokiossa, Japanissa. Vuodesta 2004 toimitusjohtajana on toiminut Masataka Kataoka. Alps on myös tunnettu Alpine-autostereoista.

## Tulostimet
Alps valmisti 2010 toukokuuhun asti myös tulostimia. Viimeinen valmistettu malli oli MD-5500. Alps-tulostimissa käytettiin yrityksen yksinoikeudella käyttämää Micro Dry (MD) -tekniikkaa. Micro Dry -menetelmässä väri siirtyy erilliseltä värinauhalta tulostusmedialle lämpöpään avulla eli Micro Dry -tekniikka vastaa lämpösiirtotulostusta. Tietyt Alps-tulostimet pystyvät vaihtoehtoisesti myös sublimaatiotulostukseen. Sublimaatiotulostuksen etuna on rasterittomuus.

Alps-tulostimien ainutlaatuinen ominaisuus hintaluokassaan on kyky tulostaa valkoista, foileja ja metallivärejä. Näitä ominaisuuksia on totuttu näkemään huomattavasti kalliimmissa laitteissa. Alps-tulostimia myytiin Suomessa 1997-2000, maahantuojana toimi muun muassa Helrot Oy. Vuonna 2000 Alps lopetti tulostimien viennin Japanin ulkopuolelle. 

Alps-tulostimet ovat ominaisuuksiensa ja edullisuutensa vuoksi erityisen suosittuja pienoismalliharrastajien ja pienten painoyritysten keskuudessa.

## Lähteet
*www.alps.com
*Alps Microdry tulostin 
*www.tietokone.fi
Mohammed Bijeh

**Mohammed Bijeh** () oli iranilainen sarjamurhaaja. Hän houkutteli avustajansa Ali Baghin kanssa lapsia aavikolle Teheranin eteläpuolelle väittäen, että oltiin menossa saalistamaan eläimiä. Kaksikko myrkytti tai tyrmäsi uhrinsa, käytti heitä seksuaalisesti hyväkseen ja hautasi heidät. Tekijöiden todettiin syyllistyneen 19–22:n ihmisen murhiin. Hän itse kertoi osasyyksi tekojensa motiiviksi oman ahdistuksen homoseksuaalisuuttaan kohtaan. Bijeh tuomittiin kuolemaan ja Baghi viidentoista vuoden vankeuteen.

24-vuotias Bijeh hirtettiin nostokurjen avulla Pakdashtissa. Sitä ennen hän joutui kärsimään sata ruoskaniskua. Ennen hirttämistä erään uhrin 17-vuotiaan veljen onnistui lyödä tuomittua puukolla.

## Lähteet
Soutu kesäolympialaisissa 1928

**[[Kesäolympialaiset |Vuoden  kesäolympialaisten]] [[soutu]]** järjestettiin 2. &ndash; 10. elokuuta 1928 Slotenin kanaalissa Slotenissa. Tämä oli seitsemäs kerta kun laji oli mukana olympialaisten ohjelmassa. Mukana oli 244 osanottajaa 19 eri maasta. Soutu järjestettiin ainoastaan miehille. Tapahtumia oli seitsemän.

## Mitalistit

## Mitalitaulukko

## Lähteet
*Rowing at the 1928 Amsterdam Summer Games
FK Inter Bratislava

**FK Inter Bratislava** on slovakialainen entinen jalkapalloseura.

## Historia
Seura perustettiin vuonna 1940 nimellä ŠK Apollo Bratislava. Vuonna 1949 se vaihtoi nimekseen Sokol Apollo ja kolme vuotta myöhemmin nimi vaihtui DŠO Iskra Slovnaftiin. Nimenvaihdoksia tapahtui vielä useita tulevina vuosikymmeninä. Kaudella 1958–1959 seura voitti ensimmäisen ja ainoan Tšekkoslovakian mestaruutensa. 1960-luvulla Bratislava voitti Intertoto cupin kahdesti vuosina 1963 ja 1964. Tšekkoslovakian hajottua seura voitti Slovakian liigan kahdesti. 2000-luvulla Bratislava putosi pääsarjatasolta, mutta onnistui nousemaan kaudeksi 2008–2009 takaisin. Vuonna 2009 seura kuitenkin myytiin.

## Lähteet

## Aiheesta muualla
*Virallinen kotisivu
Standard

**Standard** tai **Standart** voi tarkoittaa ainakin seuraavia:

## Automerkkejä
Standard-merkkisiä autoja on valmistanut kaikkiaan 12 valmistajaa:  

* Standard Motor Co Ltd, Coventry, Warvickshire, Iso-Britannia, vuosina 1903–1963
* Standard Motor Construction, Jersey City, New Jersey, Yhdysvallat, vuosina 1903–1907
* Fabbrica Automobili Standard, Torino, Italia, vuosina 1906–1912
* St Louis Motor Car Co / St Louis Car Co, Saint Louis, Yhdysvallat, vuosina 1909–1910
* Standard Gas Electric Power Co, Philadelphia, Yhdysvallat, vuonna 1910
* Standard Automobilfabrik GmbH, Berliini-Charlottenburg, Saksa, vuosina 1911–1912
* Standard Electric Car Co, Jackson, Michigan, Yhdysvallat, vuosina 1912–1915
* Standard Steel Car Co / Standard Auto Vehicle Co, Buttler, Pennsylvania, Yhdysvallat, vuosina 1912–1923
* Standard Engineering Co, Chicago, Yhdysvallat, vuonna 1914
* Standard Engineering Co, Saint Louis, Yhdysvallat, vuosina 1920–1921
* Standard Fahrzeugfabrik GmbH, Ludwigsburg, Saksa, vuosina 1933–1935
* Standard Motor Products of India Ltd, Madras, Intia, vuosina 1961–1987

## Henkilöitä

* Franklin Standard (1949–2021), kuubalainen koripalloilija

## Muita merkityksiä
* *[[S/S Štandart]]*, keisarillinen huvialus
* *Standard*, vuorineuvos Walter Ahlströmille vuonna 1923 Ahlströmin Varkauden konepajan telakalla rakennettu moottorialus
* Standard & Poor’s, McGraw-Hilliin kuuluva luottoluokitusyksikkö
* Standard Athletic Club, pariisilainen jalkapalloseura
* Standard Fruit Company, yhdysvaltalainen elintarvikeyhtiö
* Standard Liège, belgialainen jalkapalloseura
* Standard Oil, vuonna 1911 pilkottu yhdysvaltalainen öljy-yhtiö
* Standard Missile, yhdysvaltalainen ohjusperhe
* *[[Der Standard]]*, itävaltalainen sanomalehti
* Russki Standart, venäläinen vodkamerkki

## Katso myös
*Standardi
*Standartti
*Standaari

## Lähteet
Grom-luokka

**Grom-luokka** oli Puolan laivaston kahden hävittäjän muodostama alusluokka toisessa maailmansodassa.

## Suunnittelu
Huolimatta Puolan läheisistä suhteista Ranskan kanssa Britannia voitti vuoden 1930-luvun hävittäjähankintaan liittyvät kahden uuden hävittäjän hankintasopimukset. Syynä saattoi olla joko Wicher-luokan alusten hankinnan huonon kokemukset tai ainoastaan toteamus brittien johtavasta asemasta hävittäjien valmistuksessa. Syystä riippumatta uudet hävittäjät olivat suuria ja vahvasti aseistettuja aluksia, jotka olivat ylivoimaisia Saksan ja Neuvostoliiton laivastojen vastaaviin verrattuna. Alukset olivat lisäksi suurempia kuin Kuninkaallisen laivaston Tribal-luokan hävittäjät ja niiden kääntösäde oli kuitenkin kunnioitusta herättävä.

### Aseistus
Alusten pääaseina olivat aiemman Wicher-luokan 130 millimetrin tykeistä poiketen brittistandardin mukaisesti 4,7 tuuman (120 mm) tykit. Tykit olivat kuitenkin ruotsalaisia Boforsin 120 millimetrin 50 kaliiperin M34/36 -tykkejä, joita asennettiin myös hankittavaan miina/koululaiva *[[ORP Gryf (1936)|ORP Gryfiin]]*. Brittitykeistä poiketen tykit käyttivät 90 naulan kiinteitä kranaatteja. Alukselle asennettiin yksiputkinen A-torni keulapainon vähentämiseksi ja kolme kaksiputkista tornia. Kaksi kaksiputkista Boforsin 40 millimetrin ilmatorjuntatykkiä asennettiin jalustalle torpedoputkien väliin sekä taaemman savuhormin taakse. Kaksipiippuiset 13,2 millimetrin ilmatorjuntakonekiväärit asennettiin yläkannen takaosaan sekä taaemman suojakannen etuosaan. Aluksilla oli pääaseiden tulenjohtovarten kaksi etäisyysmittaria, joista toinen oli asennettu takakannen rakenteiden päälle.

Alusten torpedoputkissa oli tavallisuudesta poiketen sovitin, joka mahdollisti 18 tuuman ja normaalien 21 tuuman torpedojen laukaisemisen samoista putkista. Kumpikin alus varustettiin miinalaivoiksi, mikä katsottiin matalissa vesissä tärkeäksi tehtäväksi. Alusten sukellusveneentorjuntakyky saavutettiin asentamalla kaksi heitintä, joihin oli yhteensä neljäkymmentä syvyyspommia.

### Propulsiojärjestelmä
Alusten nopeudeksi oli määritetty 39 solmua. Niiden voimanlähteenä oli kaksi 27&nbsp;000 hevosvoiman turbiinia, joihin oli kytketty neljä kattilaa. Kattiloiden toimintapaineena oli 385 psitä. Kahden keskimmäisen kattilan hormit oli yhdistetty, jolloin aluksen keskimmäinen savuhormi oli laitimmaisia paksumpi. *ORP Grom* saavutti koeajoissa 29,26 solmun nopeuden ja *ORP Blyskawica* 39 solmua.

## Alukset
Kaksi alusta tilattiin 29. maaliskuuta 1935 J. Samuel White and Companyltä Cowesista. Näiden lisäksi tilattiin 1. toukokuuta 1939 Gdanskin telakalta *ORP Huragan* ja *ORP Orkan*, joiden toimitus olisi ollut 1942. Tilaus peruuntui Saksan hyökättyä Puolaan. Kahta viimeksi tilattua alusta ei koskaan aloitettu.

## Lähteet
*
*

### Viitteet
Pohjois-Jemenin maanjäristys 1982

**Pohjois-Jemenin maanjäristys** oli Dhamarissa Jemenin arabitasavallassa 13. joulukuuta 1982 tapahtunut maanjäristys, joka oli voimakkuudeltaan 6,0 magnitudia. Se oli ensimmäinen Dhamarin alueen instrumentein mitattu järistys. Vaikutukset huomattiin kaikkialla Jemenissä ja Najranin alueella Saudi-Arabiassa.

## Lähteet
Soutu kesäolympialaisissa 1924

**[[Kesäolympialaiset 1924|Vuoden 1924 kesäolympialaisten]] [[soutu]]** järjestettiin 13. &ndash; 17. heinäkuuta 1924 Seinellä Pariisissa. Tämä oli kuudes kerta, kun laji oli mukana olympialaisten ohjelmassa. Mukana oli 181 osanottajaa 14 eri maasta. Soutu järjestettiin ainoastaan miehille. Tapahtumia oli seitsemän.

## Mitalistit

Brittiläinen joukkue (Gordon Killick ja Charles Southgate) ei osallistunut finaaliin, joten heille ei jaettu pronssimitaleja.

## Mitalitaulukko

## Lähteet
*Rowing at the 1924 Paris Summer Games
Säiliöyksikkö

**Säiliöyksikkö** on kiinteällä, vähintään 5&nbsp;000 litran säiliöllä sekä pumpulla varustettu paloauto. Säiliöyksikön pääasiallinen käyttötarkoitus on lisäveden kuljettaminen palopaikalle ja sammutusveden tasaussäiliönä toimiminen, mutta sillä voidaan tarpeen vaatiessa suorittaa myös varsinaista sammutustoimintaa.
Säiliöyksikön tunnusnumero on **3**, esim. RJO18**3** R (rescue), Jokilaaksojen pelastuslaitos, 18. asema, säiliöyksikkö. Jos asemalla on useampi kuin yksi säiliöyksikkö, viimeinen (neljäs) numero kertoo säiliöyksikön järjestysnumeron.

## Säiliöyksikön minimikalusto
**Letku- ja armatuurikalusto**
*180 metriä 39-51 mm paloletkua
*120 metriä 76 mm paloletkua
*2 kpl letkunyliajosilta
*1 kpl vuoroliitin B-BB
*1 kpl jakoliitin B-CBC
*1 kpl suihkuputki C-liitin
*1 kpl suihkuputki B-liitin
*1 kpl supistusliitin B-C
*1 kpl siirrettävä vesitykki

**Palopostikalusto**
*1 kpl palopostikalusto:
**pystyputki, palopostiavain, lapio, mitta, kansikoukku

**Raivauskalusto**
*1 kpl palokirves
*1 kpl kirves
*1 kpl sorkkarauta
*1 kpl palokanki
*1 kpl hinausliina/vaijeri
*1 kpl lisävirtakaapeli

**Liikenteenohjausvälineet**
*2 kpl varoituskolmio
*1 kpl hälytyspartiopakkaus
*2 kpl liikenteenohjauskilpi
*2 kpl huomioliivi

**Muu kalusto**
*1 kpl ajopäiväkirja
*1 kpl käyttö- ja huolto-ohjesarja
*1 kpl käsiradio
*2 kpl käsivalaisin
*1 kpl tarvittavat toimialuekohtaiset kartat
*1 kpl paineilmahengityslaite
*1 kpl palonaru
*1 kpl ensiapulaukku
*1 kpl jauhesammutin
*1 kpl pyöräkiila

## Katso myös
*Pelastusyksikkö
*Raskas pelastusyksikkö
## Lähteet
*
Miljoonavaillinki

**Miljoonavaillinki** on suomalainen elokuva vuodelta 1961. Sen on käsikirjoittanut, ohjannut ja tuottanut Toivo Särkkä. Ansa Ikonen esitti viimeiseksi jääneen roolinsa suomalaisessa elokuvassa. Elokuva perustuu Mika Waltarin näytelmään.

## Juoni
Isältään Imupainepuristin Oy:n perinyt johtaja (Jussi Jurkka) on tuhlannut yhtiön rahoja 10 miljoonaa markkaa, ja syy vajeesta päätetään vierittää säntillisen konttoripäällikkö Jakob Ryhtilän (Helge Herala) niskoille. Ryhtilällä ei mene kotona hyvin, sillä vaimo (Ansa Ikonen) pettää häntä erään huilistin kanssa. Ryhtilä lavastetaan rahojen kavaltajaksi.

## Näyttelijät

## Vastaanotto
Aikalaisarviossa puututaan elokuvan teatraalisuuteen ja ohjauksen alleviivaavuuteen, ja vähempi karrikointi olisi tehnyt tyypeistä arvioijan mielestä uskottavampia. Samaan kiinnittää huomiota eräs myöhempi kriitikko, joka huomauttaa myös, että naseva alku urvahtaa lopun saarnaavuuteen. Kriitikko Arto Pajukallio kuitenkin toteaa, että näennäisen köykäisen hupailun tekee katsottavaksi sen viisaasti elämän perusarvoista muistuttava Mika Waltarin käsikirjoitus. Pentti Siimes saa Pajukalliolta kiitosta komediallisesta roolisuorituksestaan.

## Lähteet

## Aiheesta muualla
*
The Flexatones

**The Flexatones** on helsinkiläinen hip hop-yhtye, jonka muodostavat **Lightman**, **Pauli Haikarainen** ja **Pasi Hartikainen**. Heidän esikoisalbumi *Originals* julkaistiin 2. toukokuuta 2007 Fat Belt Recordsin kautta.

## Diskografia
* 

## Aiheesta muualla
* The Flexatones MySpace -sivustolla
* Yhtyeen tiedot Meteli.net -sivustolla
* Lightman MySpace -sivustolla
* Fat Belt Records Myspace -sivustolla
Biker Mice from Mars (sarjakuva)

**Biker Mice from Mars** oli vuosina 1993–1994 Marvel Comicsin kustantama ja Bob Forwardin käsikirjoittama 3-osainen sarjakuvalehti, joka perustui animaatiosarjaan Prätkähiiret. Sarjakuvan tarinat pohjautuivat televisiosarjan avausjaksoon Rock 'n' Ride (Hanat auki!).

## Lähteet
HAL HPT-32 Deepak

**HAL HPT-32 Deepak** on Intian ilmavoimien käyttämä Hindustan Aeronauticsin koulutuskone, joita on valmistettu vuodesta 1977. Koneita käytetään myös yksityisessä käytössä.

Elokuussa 2009 kokonainen laivasto HPT 32 Deepak -koneita laitettiin lentokieltoon, kun sattui useita onnettomuuksia, joista yhdessä kuoli kaksi kokenutta lentäjää.  Onnettomuudet johtuivat koneiden kahdesta teknisestä heikkoudesta joista toinen aiheutti moottorin sammumisen kun kone käännettiin ylösalaisin, ja sen liitoluku on alhainen, joten moottorin sammuttua törmäys maahan on melkein väistämätöntä.

Kuolonuhrien välttämiseksi on harkittu pelastusvarjon asentamista. 17 Deepak-onnettomuudessa 19 ohjaajaa on kuollut. Tämä on Intian ilmavoimien kokoiselle organisaatiolle vähän, paljon vähemmän kuin Suomen ilmavoimien 1950-luvun Vihuri- tai 1970-luvun Fouga -onnettomuuksien kuolonuhrit.

## Tekniset tiedot (HPT-32)
* miehistö: 2
* pituus: 7,7 m
* siipien kärkiväli: 9,5 m
* korkeus: 2,9 m
* siipien pinta-ala: 15.0 m²
* lentopaino: 1&nbsp;322 kg
* voimalaite: Lycoming AEO-540-D4B5, 260 hv eli 194 kW
* lentonopeus: 281 km/h
* kantama: 1&nbsp;400 km
* aseistus: 4 ripustuspistettä siivissä

## Lähteet

## Aiheesta muualla
* Taylor, M.J.H. (ed,). *Brassey's World Aircraft Systems Directory 1999/2000 Edition*. London: Brassey's, 1999. .
Superb Character

**Superb Character** on rap-artisti Cheddarin esikoisalbumi, joka julkaistiin 17. maaliskuuta 2008 CheddarMusic ja Fresh Productions levy-yhtiöiden kautta.

## Kappaleet
# Intro
# Back in My Element
# The Anthem
# What You Don't Know
# Just Move
# Summer Jam (mukana Jonna)
# Block Party (mukana Hard Target)
# Huh
# Fire
# This Girl
# What Now (mukana Lisa Gallo)
# Burnin' Up (mukana J-Kay)
# Jealous One's (mukana Baby Sham)
# Ey B
# Blow Up (mukana Cheek)
# Is You Wit Me
# Superb Character
# My Passion (bonuskappale)
# This Girl (remix) (bonuskappale)

## Arvostelut
* Desibeli.net: 
* Tuoreet Platat: 

## Lähteet
Sam Trammell

**Sam Trammell** (s. 29. tammikuuta 1969 New Orleans, Louisiana, Yhdysvallat) on yhdysvaltalainen näyttelijä. Hänen tunnetuin roolinsa lienee Sam Merlotte HBO:n menestysdraamassa *[[True Blood]]*.

## Ura
Sam Trammell on työskennellyt elokuvissa, televisiosarjoissa ja teatterissa. Hän esiintyi Broadwaylla näytelmässä *Ah Wilderness!* vuonna 1998 ja sai roolistaan Tony-ehdokkuuden. 

Trammell on näytellyt elokuvissa *Harvest of Fire*, *[[Syksy New Yorkissa]]* ja *[[Aliens vs. Predator 2]]*. Hän on tehnyt monia vierailevia rooleja muun muassa televisiosarjoissa *[[House (televisiosarja)|House]]*, *[[Amyn lailla]]*, *[[Bones]]*, *[[Dexter]]*, *[[Todistettavasti syyllinen]]* ja *[[Näkijä]]*.

Trammell teki läpimurtonsa televisiossa vuonna 2008 sarjassa *[[True Blood]]*. Hän näyttelee sarjan päähenkilöihin kuuluvaa Sam Merlottea. 

## Yksityiselämä
Trammell ja hänen tyttöystävänsä Missy Yager saivat kaksoispojat 9. elokuuta 2011. Trammell asuu Los Angelesissa.

## Lähteet

## Aiheesta muualla
* 
* Sam Trammell Internet Broadway Databasessa
* Sam Trammell Internet Off Broadway Databasessa 
* 
*
Greta Grönholm

**Greta Alexandra Grönholm** (8. kesäkuuta 1923 Tammisaari – 12. kesäkuuta 2015) oli suomalainen meloja. Hän edusti urheiluseuroja Wågen ja Helsingfors Kanotklubb.

Grönholm voitti kajakkikaksikkojen 500 metrillä MM-kultaa Sylvi Saimon kanssa vuonna 1950. PM-kilpailuissa hän saavutti kaksikoissa kultaa 500 metrillä vuonna 1951 sekä yksiköissä hopeaa 500 metrillä 1949 ja pronssia 1951. SM-kullan hän voitti neljästi vuosina 1947–1954. Kesäolympialaisiin 1952 Grönholm oli varalla.

## Lähteet
Perfect Strangers (Tommishockin & Kimarrin albumi)

__NOTOC__
**Perfect Strangers** on Tommishockin ja Kimarrin yhteisalbumi, joka julkaistiin 19. helmikuuta 2007 levymerkillä Softone Music. Kimarr vastasi levyn tuotannosta ja Tommishock räpeistä.

## Kappaleet
# My Fathers Song
# Dead in the Zone
# Perfect Strangers
# Gunnin' 'Em Down
# Suicidal O' Six
# Kill Me (mukana Frankly Irrational)
# Beautiful Madness
# In No Uncertain Words
# Gunnin' 'Em Down (Viewmaster remix)
# Beautiful Madness (Otniel remix)
# Perfect Strangers (Rrimöykk remix)

## Arvostelut
* Desibeli.net: 

## Lähteet

## Aiheesta muualla
* Albumin arvostelu Tuoreetplatat -sivustolla **(vaatii käyttöoikeuden)**
* Tommishock MySpace -sivustolla  
* Softone Music MySpace -sivustolla
Standard Fahrzeugfabrik

**Standard Fahrzeugfabrik GmbH** oli saksalainen autonvalmistaja, joka toimi Ludwigsburgissa vuosina 1933–1939. 

Yrityksen omisti Wilhelm Gutbrod. Se osti valmistuslisenssin Josef Ganzin suunnittelemaan aerodynaamiseen, takamoottoriseen Standard Superior -pikkuautoon, jossa oli kaksisylinterinen, 396-kuutioinen, teholtaan 12-hevosvoimainen kaksitahtimoottori. Autosta oli myös 494-kuutioisella moottorilla varustettu muunnelma, jonka teho oli 14 hv. Autossa oli pyörien erillisjousitus ja kantavana rakenteena keskusputkirunko.

Henkilöautojen valmistus päättyi vuonna 1935, mutta yritys valmisti farmari- ja pakettiautoja vuoteen 1939 asti.

## Lähteet
Kotipuutarha

**Kotipuutarha** on suomalainen puutarha-alan aikakauslehti. Lehteä julkaisee Puutarhaliitto ja se ilmestyy 10 kertaa vuodessa. Päätoimittajana on toukokuusta 2021 lähtien ollut Minna Siltala. 

## Historia

Kotipuutarha ilmestyi ensimmäisen kerran vuonna 1941. Alussa lehti neuvoi hyötykasvien viljelyä, säilöntää ja käyttöä. Yleisilme oli aluksi vaatimaton, mutta lehdessä julkaistiin myös mustavalkoisia kuvia. Sotavuosien jälkeen ja 1950-luvulla lehdessä alkoi olla useammin juttuja sisätilojen koristekasveista ja pihojen suunnittelusta, mutta pääpaino oli edelleen hyötypuutarhassa. Yhteiskunnan modernisoitumisen myötä 1960-luvulta lähtien lehden aihepiireissä huvipuutarhan osuus on noussut hyötypuutarhan rinnalle. 

## Lähteet

## Aiheesta muualla

*Kotipuutarhan verkkosivut
Lou Albano

**Louis Vincent ”Lou” Albano** (29. heinäkuuta 1933 – 14. lokakuuta 2009) oli italialaissyntyinen showpainija, manageri ja näyttelijä. Usein hänestä puhuttaessa käytetään lisänimeä ”Captain”. Albanon tavaramerkkejä olivat avonainen havaijipaita, rujo parta ja kumiset korvakorut.

Lou Albanon ura painibisneksessä kesti 43 vuotta. Painimisen lisäksi hänet muistetaan monien tähtien managerina. Häntä on monessa yhteydessä kuvailtu yhdeksi showpainin värikkäimmistä tähdistä. WWE Hall of Fameen hänet valittiin vuonna 1996.

Albano on myös näytellyt. Brian De Palman elokuvassa *[[Wise Guys]]* (1986) hänellä oli pieni rooli gangsteri Frank ”The Fixer” Acavanona. 1980-luvulla hän esiintyi kahdessa Cyndi Lauperin musiikkivideossa: ”Girls Just Want to Have Fun” (Lauperin isä) ja ”The Goonies 'R' Good Enough” (autoasentaja). Lisäksi hän näytteli Super Mariota televisiosarjassa *[[The Super Mario Bros. Super Show!]]*. Kyseisessä ohjelmassa hän toimi sekä Marion äänenä kymmenminuuttisessa piirretyssä että Marion livenäyttelijänä ”oikeissa” kohtauksissa.

## Yksityiselämä

Albano syntyi nelilapsiseen perheeseen. Hänen kaikki sisaruksensa, Vincent, George, Eleanor ja Carl, ovat opettajia.

1990-luvulla Albanon terveys heikkeni ja hän laihtui huomattavasti. Vuonna 2005 hän sai sydänkohtauksen mutta toipui tästä. Hän kuoli neljä vuotta myöhemmin nukkuessaan. Suremaan jäivät vaimo Geri, neljä lasta ja neljätoista lapsenlasta. Hänet on haudattu Rose Hillin hautausmaalle Putnamiin, New Yorkiin.

## Lähteet

## Aiheesta muualla
* Viralliset kotisivut  
* Esittely WWE Hall of Fame -sivulla 
* Profiili 
* 
* Find a Grave